**Førstekonsulent Seksjon for politisk samordning og tilrettelegging**

Sametingets seksjon for politisk samordning og tilrettelegging har ledig stilling som førstekonsulent innen praktisk møtetilrettelegging i 100% fast stilling.

Seksjonen består av 5 stillinger og har ansvaret for alle politiske møter i hele Sametinget. Sametinget benytter ACOS WebSak som fullelektronisk sak/arkivsystem og møtetilretteleggingssystemet ACOS Møte. Seksjonen har fokus på effektivisering av møtebehandling i alle ledd, gjennom oppfølging, tilrettelegging, kontroll og vedlikehold av saksflyten mellom ulike fagavdelinger og mellom administrative og politiske enheter.

**Stillingens ansvars- og fagområde:**

* Saksflyten i Sametinget, herunder rutiner, veiledning, saksgang og oversikt over status i saker
* Sekretariatsfunksjoner for den politiske møtevirksomheten i Sametinget
* Praktisk møtetilrettelegging for plenum, komiteene, plenumsledelse, sametingsrådet og andre politiske utvalg
* Bistand politiske møter
* Honorarer og reiseregninger for politikerne
* Sametingets åpning
* Resepsjon og sentralbord ved behov

Det kan være aktuelt med andre oppgaver i tillegg i stillingens fag- og ansvarsområde

**Utdanning og erfaring:**

* Bachelorgrad i samfunnsfag eller tilsvarende, men minimum 5 års relevant arbeidserfaring kan kompensere noe for utdanningskravet. Særlig relevant erfaring kan kompensere for utdanningskravet
* Erfaring fra offentlig forvaltning med møtetilrettelegging
* Kjennskap til offentlig forvaltning og saksbehandling i offentlig forvaltning
* God IKT-forståelse
* Den som tilsettes må beherske samisk muntlig og skriftlig.

**Personlige egenskaper:**

* Strukturert
* Gode samarbeidsevner
* Evne til å jobbe selvstendig
* Opptatt av gjennomføring og kvalitet

**Som ansatt hos oss får du:**

* Utfordrende oppgaver i et utviklende arbeidsmiljø
* En raus organisasjonskultur hvor vi vil hverandre vel, ser hverandre og bidrar til fellesskapet
* Lønn- og arbeidsvilkår etter avtale
* Offentlig pensjonsordning og gode forsikringsvilkår

**Generelt**

Det kan bli gjennomført tester under ansettelsesintervjuet.

Ved vurdering av den best kvalifiserte, legges det vekt på utdanning, arbeidserfaring, personlig egnethet og motivasjon for stillingen.

Stillingen lønnes etter Statens regulativ i stillingskode 1408 førstekonsulent. Lønnsinnplassering etter nærmere avtale.

**Kontakt**

Nærmere opplysninger om stillingen kan fås ved henvendelse til avdelingsdirektør Rávdná Buljo Gaup tlf. 78 47 41 06 eller e-post ravdna.buljo.gaup@samediggi.no.